|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.:6273 Αθήνα, 28/12/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει για άλλη μια φορά την Τράπεζα Πειραιώς και την ICAP, οι οποίες εν μέσω εορτών προχώρησαν σε απολύσεις στη θυγατρική- εργολαβική εταιρία PDS, όπου είναι και οι κύριοι μέτοχοι.

Πιο συγκεκριμένα, με τηλεφωνική επικοινωνία την παραμονή των Χριστουγέννων, ενημερώθηκαν συνάδελφοι και συναδέλφισσες ότι μπορούν να διαλέξουν ανάμεσα στην απόλυση ή την εθελοντική παραίτηση. Οι συνάδελφοι και συναδέλφισσες, εργαζόμενοι μέσω μιας εικονικής εργολαβίας στην Τράπεζα, μετά από 15, 20 ακόμα και 21 χρόνια δουλειάς, με χαμηλούς μισθούς, οδηγούνται στην ανεργία. Εκτελούν καθαρά τραπεζικό έργο, αλλά δεν αναγνωρίζονται ως τραπεζοϋπάλληλοι και δεν καλύπτονται από την συλλογική σύμβαση του κλάδου. Ήδη πριν ένα χρόνο, περίπου 25 συνάδελφοι οδηγήθηκαν στην έξοδο με παρόμοιο τρόπο.

Απαιτούμε να μην χάσει κανένας εργαζόμενος την δουλειά του, πόσο μάλλον σε μια κερδοφόρα επιχείρηση που έχει ανακεφαλαιοποιηθεί με χρήματα των Ελλήνων πολιτών. Οι επιθέσεις των εργοδοτών απέναντι σε εργολαβικούς και τακτικό προσωπικό συνεχίζονται και πρέπει να μας βρουν ενωμένους και πιο δυνατούς.

**Το Δ.Σ.**